«URKER-2021» Ұлттық бәйгесіне өтінімдер қабылдау басталды
"«URKER-2021» Ұлттық бәйгесіне өтінімдер қабылдау басталды" | "https://abai.kz/post/133442"
TITLE: «URKER-2021» Ұлттық бәйгесіне өтінімдер қабылдау басталды
URL: https://abai.kz/post/133442
META: "«URKER-2021» Ұлттық бәйгесіне өтінімдер қабылдау басталды" | "https://abai.kz/post/133442"
DATE: 17.05.2021
AUTHOR(s): Abai.kz
TOTAL WORDS: 224
TEXT: Баспа, радио, интернет-журналистика саласындағы үздіктерді анықтау үшін «URKER – 2021» Ұлттық бәйгесіне өтінімдер қабылдау басталды. Республика аумағында медиаконтент өндіретін және тарататын республикалық және өңірлік радиостанциялар, баспа және интернет-басылымдар бәйгеге қатыса алады. Өтінімдерді қабылдау уақыты 2021 жылдың 17 мамырынан 15 маусымына дейін жүзеге асырылады. Конкуртық жұмыстар 2020 жылдың 1 қарашасы мен 2021 жылдың 1 маусым аралығында жарияланып, басылымында, интернет-ресурста жариялануы не радиоэфирде шығуы тиіс. Әр үміткер бәйгенің тек екі номинациясына қатысуға құқылы. Өтінімдер urker-awards.kz ресми сайтында 11 номинация бойынша қабылданады: Жылдың үздік фотосуреті Жылдың үздік репортажы Жылдың үздік аналитикалық материалы Жылдың үздік журналистік зерттеуі Жылдың үздік сұхбаты Жылдың үздік танымдық материалы Радиостанциядағы үздік жоба Жылдың үздік жаңалықтар порталы Жылдың үздік газеті Жылдың үздік журналы Тәуелсіздіктің 30 жылдығына арналған үздік материал Биылғы жылы ұйымдастырушы комитет еліміздің Тәуелсіздік жылдары қалыптасуына арналған жұмыстарға арнайы номинацияны енгізді. Тәуелсіз қазылар алқасының құрамына енген кәсіби журналистер, саланың еңбек сіңірген қайраткерлері және Әзірбайжан мен Германияның халықаралық медиа-сарапшылары  жұмыстарды бағалайтын болады. Ұлттық бәйге жеңімпаздары «Үркер» естелік мүсіншесінің және бір миллион теңге мөлшеріндегі қаржылай сыйлықтың иегері болады. Ұлттық бәйге ұйымдастырушылары - ҚР Ақпарат және қоғамдық даму министрлігі, « Медиа дамыту қоры » корпоративтік қоры және « Қазмедиа орталығы » басқрушы компаниясы . « URKER » - баспа, радио, интернет-журналистика саласындағы үздік жетістіктер үшін беріледі, аймақтардағы мультимедиялық журналистиканы дамытуға ықпал етуге, журналистика мәртебесін арттыруға, кәсіби стандарттар мен критерилерді бекітуге, азаматтық белсенділі кті арттыруға бағытталған. Abai.kz
